04/07/2022 | Administración LocalMunicipal
Arzúa
Aprobacion definitiva da modificación parcial da Ordenanza fiscal reguladora do imposto sobre o incremento do valor dos terreos de natureza urbana no Concello de Arzúa

ANUNCIO APROBACIÓN DEFINITIVA MODIFICACIÓN PARCIAL ORDENANZA FISCAL REGULADORA DO IMPOSTO SOBRE O INCREMENTO DO VALOR DOS TERREOS DE NATUREZA URBANA Aprobada inicialmente na sesión plenaria ordinaria celebrada o día 5 de maio de 2022 a modificación parcial Ordenanza fiscal reguladora do imposto sobre o incremento do valor dos terreos de natureza urbana, someteuse a información pública, no BOP n.º 90 de 12 de maio de 2022, polo prazo de 30 días, contados a partir do seguinte ao da publicación do anuncio de aprobación inicial no Boletín Oficial da Provincia. Dado que durante o prazo de exposión pública non se presentaron reclamacións ou suxestións, considérase definitivamente aprobado o acordo ata entón provisional e de conformidade co establecido no artigo 17.4 do RDL 2/2004, do 5 de marzo, polo que se aproba o texto refundido da Lei reguladora das Facendas Locais, publícarase a continuación o texto integro da ordenanza. Contra dito acordo e a ordenanza os interesados poderán interpoñer directamente o recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados desde o día seguinte ao da publicación deste anuncio, de acordo co que se establece nos artigos 10 a 46 da Lei 29/1008, do 13 de xullo, reguladora da xurisdición contencioso-administrativa e 112.3 da Lei 39/2015, do 1 de outubro, do procedemento administrativo común das administracións públicas. ORDENANZA FISCAL REGULADORA DO IMPOSTO SOBRE INCREMENTO DE VALOR DE TERREOS DE NATUREZA URBANA Artigo 1.º.–FUNDAMENTO E NATUREZA No uso das facultades concedidas polos artigos 133.2 e 142 da Constitución e 106 da Lei 7/85, do 2 de abril, reguladora das bases do réxime local, e dos artigos 15.1 e 59.2 do RDL2/2004, do 5 de marzo, polo que se aproba o texto refundido da Lei Reguladora de Facendas Locais, este Concello establece o imposto sobre o incremento do valor dos terreos de natureza urbana, que se rexerá polo disposto na devandita Lei e pola presente Ordenanza fiscal. Artigo 2.º.–FEITO IMPOÑIBLE.1.–Constitúe o feito imponible deste imposto, o incremento do valor que experimenten os terreos de natureza urbana e de características especiais a efectos do IBI, e que se manifeste por mor da transmisión da propiedade dos mesmos por calquera título, ou da constitución ou transmisión de calquera dereito real de goce limitativo do dominio, sobre os devanditos terreos. Terán a consideración de terreos de natureza urbana e de características especiales os así cualificados polo artigo 2.4 e 2.7 da lei 48/2002, do 23 de decembro, do catastro inmobiliario. Non será preciso para a esixencia do imposto que os citados terreos estean contemplados como tales no Catastro ou Padrón do IBI.2. Non estarán suxeitos ao imposto: a) O incremento de valor que experimenten os terreos que teñan a consideración de rústicos a efectos do imposto sobre bens inmobles. b) Os incrementos que se poidan poñer de manifesto como consecuencia de achegas de bens e dereitos realizadas polos cónxuxes á sociedade conxugal, adxudicacións que ao seu favor e en pago delas se verifiquen e transmisións que se fagan aos cónxuxes en pago dos seus haberes comúns. Tampouco se producirá a suxeición ao imposto nos supostos de transmisións de bens inmobles entre cónxuxes ou a favor dos fillos/as como consecuencia do cumprimento de sentenzas nos casos de nulidade, separación ou divorcio matrimonial, sexa cal for o réxime económico matrimonial. c) Os incrementos que se manifesten con ocasión das achegas ou transmisións de bens inmobles efectuadas á Sociedade de Xestión de Activos Procedentes da Reestruturación Bancaria, S. A. regulada na disposición adicional sétima da Lei 9/2012, do 14 de novembro, de reestruturación e resolución de entidades de crédito, de acordo con o establecido no artigo 48 do Real Decreto 15597/2012, do 15 de novembro, polo que se establece o réxime xurídico das sociedades de xestión de activos. d) Os incrementos que se poñan de manifesto con ocasión das achegas ou transmisións realizadas pola Sociedade de Xestión de Activos Procedentes da Reestruturación Bancaria, S. A., a entidades participadas directa ou indirectamente por esta Sociedade en polo menos a metade do capital, fondos propios, resultados ou dereitos de voto da entidade participada no momento inmediatamente anterior á transmisión, ou como consecuencia da mesma. e) Os incrementos que se manifesten con ocasión das achegas ou transmisións realizadas pola Sociedade de Xestión de Activos Procedentes da Reestruturación Bancaria, S. A., ou polas entidades constituídas por esta para cumprir co seu obxecto social, aos fondos de activos bancarios a que refírese a disposición adicional décima da Lei 9/2012, do 14 de novembro. Tampouco se percibirá o imposto polas achegas ou transmisións que se produzan entre os citados Fondos durante o período de mantemento da exposición do Fondo de Reestruturación Ordenada Bancaria aos Fondos, previsto no apartado 10 da esta disposición adicional décima. f) Os incrementos que se poñan de manifesto con ocasión das transmisións eadxudicacións que se efectúen como consecuencia das operacións de distribución de beneficios e cargas inherentes á execución do plan urbanístico, sempre que as adxudicacións garden proporción coas achegas efectuadas polos propietarios de chan na unidade de execución do plan de que se trate, nos termos previstos no apartado 7 do artigo 18 do Texto Refundido da Lei do Chan, aprobado por Real Decreto Lexislativo 2/2008. Cando o valor das parcelas adxudicadas a un propietario exceda do que proporcionalmente corresponda aos terreos achegados polo mesmo, entenderase efectuada unha transmisión onerosa en canto ao exceso. g) Os incrementos que se manifesten con ocasión das operacións de fusión, escisión e achega de ramas de actividade ás que resulte de aplicación o réxime especial regulado no Capítulo VII do Título VII da Lei 27/2014, do imposto sobre sociedades, fóra dos relativos a terreos que se acheguen ao amparo do previsto no artigo 87 da citada Lei cando non se achen integrados nunha rama de actividade. h) Os incrementos que se poñan de manifesto con ocasión das adxudicacións aos socios/as de inmobles de natureza urbana dos que sexa titular unha sociedade civil que opte pola súa disolución con liquidación con arranxo ao réxime especial previsto na disposición adicional 19.ª da Lei 35/2006, reguladora do IRPF, en redacción dada pola Lei 26/2014. i) Os actos de adxudicación de bens inmobles realizados polas cooperativas de vivendas a favor dos seus socios/as cooperativistas. j) As operacións relativas aos procesos de adscrición a unha Sociedade Anónima Deportiva de nova creación, sempre que se axusten plenamente ás normas previstas na Lei 10/1990, do 15 de outubro e Real Decreto 1084/1991, do 5 de xullo. k) A retención ou reserva do usufruto e a extinción do citado dereito real, xa sexa por falecemento do/a usufructuario/a ou por transcurso do prazo para o que foi constituído. l) Así mesmo non se producirá a suxeición ao imposto nas transmisións de terreos respecto dos cales se constate a inexistencia de incremento de valor por diferenza entre os valores dos estes terreos nas datas de transmisión e adquisición. Para constatar a inexistencia de incremento de valor, como valor de transmisión ou de adquisición do terreo tomarase en cada caso o maior dos seguintes valores, sen que para estes efectos poidan computarse os gastos ou tributos que graven ditas operacións: a) O que conste no título que documente a operación, ou, cando a adquisición ou a transmisión fose a título lucrativo, o declarado no imposto sobre sucesións e doazóns. b) O comprobado, no seu caso, pola Administración tributaria. Cando se trate da transmisión dun inmoble no que haxa chan e construción, tomarase como valor do chan para estes efectos o que resulte de aplicar a proporción que represente na data de pagamento do imposto o valor catastral do terreo respecto do valor catastral total e esta proporción aplicarase tanto ao valor de transmisión como, no seu caso, ao de adquisición. O presente suposto de non suxeición será aplicable a instancia do interesado/a, mediante a presentación da correspondente declaración. m) Outros que se regulen por normativa con rango de lei. Artigo 3.º.–EXENCIÓNS.1.–Están exentos deste imposto os aumentos de valor que se produzan como consecuencia de: a) A constitución e transmisión de calquera dereito de servidume. b) As transmisións de bens que se atopen dentro do perímetro delimitado como Conxunto Histórico-Artístico, ou cando foran declarados individualmente de interés cultural, segundo o establecido na Lei 16/1985, do 25 de xuño, do Patrimonio Historico Español, cando os seus propietarios ou titulares de dereitos reais acrediten que realizaron ó seu cargo obras de conservación, mellora ou rehabilitación en ditos inmobles. Esta exención terá carácter rogado, e á solicitude do/a interesado/a deberase de acompañar a seguinte documentación: 1.–Licencia de obras.2.–Certificado final de obra.3.–Recibo do imposto sobre bens inmobles de natureza urbana correspondente o ano de conclusión da obra. O Departamento de Urbanismo emitirá informe sobre a adecuación das obras os requisitos esixidos para a concesión da exención. En base o mesmo, o servicio de xestión e inspección tributaria emitirá a proposta de resolución e a Xunta de Goberno Local resolverá a concesión ou denegación da mesma.2.–Tamén están exentos deste imposto os incrementos de valor cando a obriga de satisface-lo recaia sobre as persoas ou entidades indicadas no artigo 105.2 do RDL2/2004, do 5 de marzo, polo que se aproba o texto refundido da Lei Reguladora de Facendas Locais. Artigo 4.º.–BONIFICACIÓN. Gozarán dunha bonificación do 50% da cota do imposto, as transmisións de terreos e a transmisión ou constitución de dereitos reais de goce limitativos do dominio, realizados a títulos lucrativo por causa de morte a favor dos descendentes e adoptados, os cónxuxes e os ascendentes e adoptantes Artigo 5.º.–SUXEITOS PASIVOS.1.–É suxeito pasivo do imposto a título de contribuínte: a) Nas transmisións de terreos ou na constitución ou transmisións de dereitos reais de goce limitativos do dominio a título lucrativo, a persoa física ou xurídica, ou a entidade a que se refire o artigo 35.4 da Lei Xeral Tributaria, que adquira o terreo ou a favor do cal se constitúa ou transmita o dereito real de que se trate. b) Nas transmisións de terreos ou na constitución ou transmisión de dereitos reais de goce limitativos do dominio a título oneroso, a persoa física ou xurídica, ou a entidade a que se refire o artigo o 35.4 da Lei Xeral Tributaria, que transmita o terreo, ou que constitúa ou transmita o dereito real de que se trate.2.–Nos supostos a que se refire a letra b) do apartado anterior, terá a consideración de suxeito pasivo substituto do contribuínte, a persoa física ou xurídica, ou a entidade á que se refiere o artigo 35.4 da Lei Xeral Tributaria, que adquira o terreo ou a favor do cal se constitúa o dereito real de que se trate, cando o contribuínte sexa unha persoa física non residente en España. Artigo 6.º.–BASE IMPOÑIBLE.1. A base impoñible deste imposto está constituída polo incremento real de valor dos terreos de natureza urbana posto de manifesto no momento do pagamento e experimentado ao longo dun período máximo de vinte anos.2. Para determinar a base impoñible, mediante o método de estimación obxectiva, multiplicarase o valor do terreo no momento do pagamento polo coeficiente que corresponda ao período de xeración conforme as regras previstas neste mesmo artigo.3. O período de xeración do incremento de valor será o número de anos ao longo dos cales se puxo de manifesto este incremento. Para o seu cómputo, tomaranse os anos completos, é dicir, sen ter en conta as fraccións de ano. No caso de que o período de xeración sexa inferior a un ano, prorratearase o coeficiente anual tendo en conta o número de meses completos, é dicir, sen ter en conta as fraccións de mes. Nos supostos de non suxeición, salvo que por lei se indique outra cousa, para o cálculo do período de xeración do incremento de valor posto de manifesto nunha posterior transmisión do terreo, tomarase como data de adquisición, para os efectos do disposto no parágrafo anterior, aquela en a que se produciu o anterior devengo do imposto. No entanto, na posterior transmisión dos inmobles aos que se refire o apartado l do artigo 2.º, para o cómputo do número de anos ao longo dos cales se puxo de manifesto o incremento de valor dos terreos, non se terá en conta o período anterior á súa adquisición. O disposto neste parágrafo non será de aplicación nos supostos de achegas ou transmisións de bens inmobles que resulten non suxeitas en virtude do disposto na letra b) do apartado 2.º do artigo 2, ou na disposición adicional segunda da Lei 27/2014, do 27 de novembro, do imposto sobre sociedades.4. Estimación obxectiva da base impoñible.1.º. O valor do terreo no momento do devengo resultará do establecido nas seguintes regras: a) Nas transmisións de terreos, o valor destes no momento do devengo será o que teñan determinado no este momento a efectos do imposto sobre bens inmobles. No entanto, cando este valor sexa consecuencia dunha ponencia de valores que non reflicta modificacións de plan aprobadas con posterioridade á aprobación da citada ponencia, poderase liquidar provisionalmente este imposto conforme aquel. Nestes casos, na liquidación definitiva aplicarase o valor dos terreos unha vez se obtivera conforme os procedementos de valoración colectiva que se instrúan, referido a data do devengo. Cando esta data non coincida coa de efectividade dos novos valores catastrais, estes corrixiranse aplicando os coeficientes de actualización que correspondan, establecidos para o efecto nas leis de orzamentos xerais do Estado. Cando o terreo, aínda sendo de natureza urbana ou integrado nun ben inmoble de características especiais, no momento do devengo do imposto, non teña determinado valor catastral nese momento, o concello poderá practicar a liquidación cando o referido valor catastral sexa determinado, referindo este valor ao momento do devengo. b) Na constitución e transmisión de dereitos reais de goce limitativos do dominio, as porcentaxes anuais contidas no apartado 3 deste artigo aplicaranse sobre a parte do valor definido no parágrafo a) anterior que represente, respecto daquel, o valor dos referidos dereitos calculado mediante a aplicación das normas fixadas a efectos do imposto sobre transmisións patrimoniais e actos xurídicos documentados. c) Na constitución ou transmisión do dereito a elevar unha ou máis plantas sobre un edificio ou terreo, ou do dereito de realizar a construción baixo chan sen implicar a existencia dun dereito real de superficie, as porcentaxes anuais contidos no apartado 3 deste artigo aplicaranse sobre a parte do valor definido no parágrafo a) que represente, respecto daquel, o módulo de proporcionalidade fixado na escritura de transmisión ou, na súa falta, o que resulte de establecer a proporción entre a superficie ou volume das plantas a construír en voo ou subsolo e a total superficie ou volume edificados unha vez construídas aquelas. d) Nos supostos de expropiacións forzosas, as porcentaxes anuais contidos no apartado 3 deste artigo aplicaranse sobre a parte do prezo xusto que corresponda ao valor do terreo, salvo que o valor definido no parágrafo a) deste apartado fose inferior, nese caso prevalecerá este último sobre o prezo xusto. e) Nas transmisións de partes indivisas de terreos ou edificios, o seu valor será proporcional á porción ou cota transmitida. f) Nas transmisións de pisos ou locais en réxime de propiedade horizontal, o seu valor será o específico do chan que cada leira ou local tiver determinado no imposto sobre bens inmobles, e si non o tiver aínda determinado o seu valor estimarase proporcional á cota de copropiedade que teñan atribuída no valor do inmoble e os seus elementos comúns.2.º. O coeficiente a aplicar sobre o valor do terreo no momento do pagamento será, para cada período de xeración, o máximo actualizado vixente, de acordo co artigo 107.4 do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais. No caso de que as leis de orzamentos xerais do Estado, ou outra norma ditada para o efecto, procedan á súa actualización, entenderanse automáticamente modificados.5. Cando, a instancia do suxeito pasivo conforme o procedemento establecido no apartado l do artigo 2.º, se constate que o importe do incremento de valor é inferior ao importe da base impoñible determinada mediante o método de estimación obxectiva, tomarase como base impoñible o importe deste incremento de valor. Artigo 7.º.–COTA TRIBUTARIA. A cota deste imposto será a resultante de aplicar a base impoñible ou, no seu caso, bases impoñibles o tipo do 25%. Artigo 8.º.–OBRIGA DE CONTRIBUÍR.1.–O imposto devéngase: a) Cando se transmita a propiedade do terreo, xa sexa a título oneroso ou gratuíto, entre vivos ou por causa de morte, na data de transmisión. b) Cando se constitúa ou transmita calquera dereito real de goce limitativo do dominio, na data en que teña lugar a constitución ou transmisión.2.–Ós efectos do disposto no apartado anterior considerarase como data de transmisión: a) Nos actos ou contratos intervivos a do outorgamento do documento público e, cando se trate de documentos privados, a da súa incorporación ou inscrición nun rexistro público ou a da súa entrega a un funcionario público por razón do seu oficio. b) Nas subastas xudiciais, administrativas ou notariais, tomarase excepcionalmente a data do auto ou providencia aprobando o remate se no mesmo día queda constancia da entrega do inmoble. En calquera caso, estarase a data do documento público. c) Nas expropiacións forzosas, a data da acta de ocupación e pago. d) Nas transmisións por causa de morte, a do falecemento do/a causante.3.–Cando se declare ou recoñeza xudicial ou administrativamente por resolución firme que tivo lugar a nulidade, rescisión ou resolución do acto ou contrato determinante da transmisión do dereito real de goce sobre este, o suxeito pasivo terá dereito á devolución do imposto satisfeito, sempre que dito acto ou contrato non lle producise efectos lucrativos e que reclame a devolución no prazo de cinco anos dende que a resolución quedou firme, entendendose que existe efecto lucrativo cando non se xustifique que os/as interesados/as deban efectuar as recíprocas devolucións a que se refire o artigo 1295 do Código Civil. Aínda que o acto ou contrato non producise efectos lucrativos, se a rescisión ou resolución sedeclarase por incumprimento das obrigas dos suxeitos pasivos do imposto, non haberá lugar a devolución ningunha.4.–Se o contrato queda sen efecto por mútuo acordo das partes contratantes non procederá a devolución do imposto satisfeito e considerarase como un acto novo suxeito a tributación. Como tal mutuo acordo estimarase a avenencia en acto de conciliación e o simple allanamento a demanda.5.–Nos actos ou contratos en que medie algunha condición, a súa cualificación farase dacordo ás prescripcións contidas no Código Civil. Se fose suspensiva non se liquidará o imposto ata que esta se cumpra. Se a condicón fose resolutoria esixirase o imposto, a reserva, cando a condición se cumpra, de facer a oportuna devolución segundo a regra do apartado 1 anterior. Artigo 9.º.–PERIODO IMPOSITIVO.1.–O período impositivo comprende o número de anos o longo dos cales se pon de manifesto o incremento real do valor dos terreos de natureza urbana e computarase dende o devengo do anterior imposto, co límite máximo de vinte anos.2.–Na posterior transmisión dos terreos a que se refiren os actos reseñados no apartado 2 do artigo 3.º, entenderase que o número de anos ó longo dos cales se puxo de manifesto o incremento do valor non se interrumpiu por causa de ditos actos, e polo tanto, tomarase como data inicial do período impositivo a do último devengo do imposto.3.–Nas adquisicións de inmobles no exercicio do dereito de retracto legal, considerarase como data de iniciación do período impositivo a que se tomou ou que terá que tomarse como tal na transmisión verificada a favor do retraído.4.–Na primeira transmisión do terreo posterior á consolidación ou liberación do dominio por extinción do ususfructo, tomarase como data inicial a de adquisición do dominio polo nudo propietario. Artigo 10.º.–XESTIÓN DO IMPOSTO. REXIME DE DECLARACIÓN E INGRESO.1. Os suxeitos pasivos virán obrigados a presentar ante a Administración Local declaración tributaria. Dita declaración deberá ser presentada nos seguintes prazos, a contar desde a data en que se produza o pagamento do imposto: a) Cando se trate de actos ínter vivos, o prazo será de trinta días hábiles. b) Cando se trate de actos por causa de morte, o prazo será de seis meses prorrogables ata un ano a solicitude do suxeito pasivo. Para que poida estimarse a solicitude de prórroga pola Administración Tributaria, esta deberá presentarse antes de que finalice o prazo inicial de seis meses.2. A declaración deberá conter todos os elementos da relación tributaria que sexan imprescindibles para practicar a liquidación procedente no modelo que se facilite pola Administración e, en todo caso, os seguintes: a) Nome e apelidos ou razón social do suxeito pasivo, contribuínte e, e no seu caso, do substituto/a do contribuínte, N. I. F, Tarxeta de Residencia, Pasaporte ou CIF, destes, e os seus domicilios, así como os mesmos datos dos demais intervinientes no feito, acto ou negocio xurídico determinante do devengo do imposto. b) No seu caso, nome e apelidos do representante do suxeito pasivo ante a Administración Municipal, N. I. F. deste, así como o seu domicilio. c) Lugar e Notario autorizante da escritura, número de protocolo e data da mesma e copia simple do documento notarial, xudicial ou administrativo en que conste o acto, feito ou contrato que orixina a imposición. d) Situación física e referencia catastral do inmoble, acompañando fotocopia do último recibo do imposto sobre bens inmobles. e) Participación adquirida, cota de copropiedade e, no seu caso, solicitude de división. f) Número de anos ao longo dos cales se puxo de manifesto o incremento do valor dos terreos e data de realización anterior do feito impoñible. g) Opción, no seu caso, polo método de determinación directa da base impoñible. h) No seu caso, solicitude de beneficios fiscais que se consideren procedentes.3. No caso das transmisións mortis causa, acompañarase a seguinte documentación: a) Copia simple da escritura da partición hereditaria, si a houbese. b) Documentación acreditativa da data de adquisición do ben ou dereito obxecto de de transmisión. c) Fotocopia do certificado de defunción. d) Fotocopia de certificación de actos de última vontade. e) Fotocopia do testamento, no seu caso.4. O/a interesado/a en acreditar a inexistencia de incremento de valor deberá declarar a transmisión, así como achegar os títulos que documenten a transmisión e a adquisición.5. As liquidacións do imposto que se practiquen, notificaranse íntegramente aos suxeitos pasivos/representantes con indicación do prazo de ingreso, expresión dos recursos procedentes e demais requisitos legais e regulamentarios. A efectos do previsto no presente apartado, a Administración tributaria poderá utilizar os datos consignados polo/a obrigado/a tributario/a na súa declaración ou calquera outro que obre no seu poder, poderá requirir ao/á obrigado/a para que aclare os datos consignados na súa declaración ou presente xustificante dos mesmos e poderá realizar actuacións de comprobación de valores. Cando se realizaron actuacións de acordo co disposto no parágrafo anterior, e os datos ou valores tidos en conta pola Administración tributaria non se correspondan cos consignados polo/a obrigado/a na súa declaración, deberá facerse mención expresa desta circunstancia na proposta de liquidación, que deberá notificarse, cunha referencia sucinta aos feitos e fundamentos de dereito que a motiven, para que o/a obrigado/a tributario/a alegue o que conveña ao seu dereito. Artigo 11.º.–DEBER DE COLABORACIÓN.1.–Con independencia do disposto nos artigos precedentes están igualmente obrigados/as a comunicarlle a Entidade Local a realización do feito impoñible nos mesmos prazos que os suxeitos pasivos. a) Nos supostos contemplados na letra a) do apartado I do artigo 6 da presente ordenanza, sempre que se producisen por negocio xurídico entre vivos, o donante ou a persoa que constitúa ou transmita o dereito real de que se trate. b) Nos supostos contemplados na letra b) de dito apartado, o adquirente ou a persoa a favor da cal se constitúa ou transmita o dereito real de que se trate. A comunicación conterá como mínimo, os datos seguintes: lugar e notario autorizante da escritura; número de protocolo desta e a súa data; nome e apelidos ou razón social do/a transmitente, DNI ou NIF deste e domicilio; nome e apelidos e domicilio do/a representante, no seu caso; situación do inmoble, participación adquirida e cota de copropiedade se se trata de finca en réxime de división horizontal.2.–Así mesmo, os/as notarios/as estarán obrigados/as a remitirlle á Deputación Provincial, dentro da primeira quincena de cada trimestre, relación ou índice comprensivo de todo-los documentos por eles autorizados no trimestre anterior, nos que se conteñan feitos, actos ou negocios xurídicos que poñan de manifesto a realización do feito impoñible deste imposto, con excepción dos actos de última vontade. Tamén estarán obrigados/as a remitir, dentro de mesmo prazo, relación dos documentos privados comprensivos dos mesmos feitos, actos ou negocios xurídicos, que lles fose presentados para coñecemento ou lexitimación de sinaturas. O previsto neste apartado enténdese sen perxuízo do deber xeral de colaboración establecido na Lei Xeral Tributaria. Na relación ou índice que remitan os Notarios/as, estes/as deberán facer constar a referencia catastral do bens inmobles cando dita referencia se corresponde cos que sexan obxecto de transmisión. Artigo 12.º.–INSPECCIÓN E RECADACIÓN. A inspección, recadación e cualificación de infraccións tributarias así como a determinación das sancións que por estas correspondan en cada caso realizarase dacordo co previsto na Lei Xeral Tributaria, na Lei de Dereitos e Garantías dos Contribuíntes, así como nas demáis leis do Estado reguladoras da materia e disposicións dictadas para o seu desenvolvemento. Artigo 13.–INFRACCIÓNS E SANCIÓNS.1. En todo o relativo a infraccións tributarias e sancións aplicarase o réxime establecido no Título IV da Lei Xeral Tributaria, nas disposicións que a complementen e desenvolvan. En Arzúa, 29 de xuño de 2022. O alcalde-presidente Asdo.: José Luis García López